ໄທ ຈັດຕັ້ງ ສາຍ Hotline ເພື່ອຮັບແຈ້ງ ລາຍງານກ່ຽວກັບ ພະສົງທີ່ປະພຶດບໍ່ດີ (ວີດີໂອ)
ການເອົາມາດຕະການ ຂອງລັດຖະບານທະຫານໄທ ແມ່ນເພື່ອຟື້ນຟູ ລະບຽບວິໄນ ແລະຄວາມຮັກຊາດ ໃນໝູ່ປະຊາຊົນ ໄທ.
ລັດຖະບານທະຫານໄທ ກຳລັງດຳເນີນມາດຕະການຕ່າງໆ ທີ່ ແນໃສ່ເພື່ອຟື້ນຟູ ລະບຽບວິໄນ ຫຼັກສີນລະທຳ ແລະຄວາມຮັກ ຊາດ ໃນໝູ່ປະຊາຊົນໄທທັງປວງ ມາດຕະການຕ່າງໆເຫຼົ່ານີ້ ແມ່ນຮວມທັງ ປາບປາມການພະນັນເຖື່ອນ ປະຕິຮູບການສຶກ ສາເພື່ອສົ່ງເສີມພັດທະ ນາການດ້ານສີນລະທຳຂອງພວກນັກ ຮຽນນັກສຶກສາ ແລະຈັດຕັ້ງ ໂທລະສັບສາຍດ່ວນ 24 ຊົ່ວໂມງ ສຳຫລັບໃຫ້ພົນລະເມືອງແຈ້ງໃຫ້ທາງການຮູ້ ກ່ຽວກັບພວກພະ ສົງທີ່ປະພຶດໃນທາງບໍ່ດີ ສິງມີລາຍລະອຽດ ກ່ຽວກັບເລື້ອງນີ້ ຈາກລາຍງານທີ່ Steve Sandford ຜູ້ສື່ຂ່າວວີໂອເອ ສົ່ງມາ ຈາກບາງກອກ ທີ່ຫ້ອງການສາສະໜາພຸດແຫ່ງຊາດ ປະຊາຊົນໄທສາມາດໂທລະສັບໄປລາຍງານ ໃຫ້ທາງການຊາບ ກ່ຽວກັບການພົບເຫັນພວກພະສົງທີ່ປະພຶດໃນທາງທີ່ບໍ່ຖືກຕ້ອງ ບັນດາເຈົ້າໜ້າທີ່ກ່າວວ່າ ມັນເປັນການເຄື່ອນໄຫວເພື່ອຟື້ນຟູພາບພົດຂອງສາສະໜາ ພຸດຂອງປະເທດຄືນມາ ທີ່ໄດ້ຮັບຄວາມເສື່ອມເສຍຈາກຂ່າວນອງນັນໃນລະດັບສູງ ຕ່າງໆ ເຊັ່ນ ການໃຊ້ຊີວິດຢ່າງຟຸມເຟືອຍແບບເສດຖີຂອງພະອົງນຶ່ງ ຫລືພວກພະສົງ ທີ່ໃຊ້ຢາເສບຕິດ ແລະດື່ມເຫລົ້າ ຕະຫຼອດທັງການກ່າວຫາກ່ຽວກັບການລະເມີດທາງ ເພດເດັກນ້ອຍ ທີ່ວັດແຫ່ງນຶ່ງໃນພາກເໜືອຂອງໄທ ແຕ່ເຖິງແມ່ນໄດ້ມີການຈັດຕັ້ງສູນບໍລິການໂທລະສັບສາຍດ່ວນ ຫລື Hotline ຂຶ້ນໃນ ທັງ 76 ຈັງຫວັດ ຕັ້ງແຕ່ທ້າຍເດືອນມິຖຸນາມາກໍຕາມ ກໍບໍ່ໄດ້ມີລາຍງານເຂົ້າມາຢ່າງຫລວງຫລາຍພໍປານໃດ ອິງຕາມພວກພະນັກງານ ຮັບໂທລະສັບ ເຊັ່ນທ້າວ ສຸຣິຍາ ຊູຫາເວັນ ທ້າວ ສຸຣິຍາ ເວົ້າວ່າ: ທ່ານ ນົບພະຣັດ ເບັນຈະວັດທະນາ ຫົວໜ້າຫ້ອງການສາສະໜາພຸດແຫ່ງຊາດ ກ່າວວ່າ ສູນ Hotline ຈະດຳເນີນງານກັບພວກອົງການ ປະຕິບັດກົດໝາຍອື່ນໆ ເພື່ອຕິດຕາມ ເບິ່ງ ບໍ່ພຽງແຕ່ພວກພະສົງທີ່ ປະພຶດບໍ່ດີເທົ່ານັ້ນ ແຕ່ຕິດຕາມເບິ່ງການປະພຶດທາງດ້ານສາສະໜາທີ່ບໍ່ເໝາະສົມ ຂອງພວກຄົນໄທ ແລະພວກແຂກຢ້ຽມຢາມຕ່າງປະເທດນຳ ເຊັ່ນກັນ ທ່ານນົບພະຣັດ ເວົ້າວ່າ ການຄວບຄຸມຢ່າງເຂັ້ມງວດແບບນີ້ ຕໍ່ພວກຕາໜ່າງສື່ມວນຊົນ ແລະສື່ສັງຄົມຂອງໄທ ທີ່ເຄີຍມີເສລີພາບມາຫລາຍກ່ວານີ້ໃນເມື່ອກ່ອນນັ້ນ ໄດ້ກາຍມາເປັນສັນຍະລັກ ຂອງ ອຳນາດປົກຄອງ ທະຫານໄທ ແຕ່ບັນດານັກຊ່ຽວຊານດ້ານສາສະໜາພຸດ ກ່າວວ່າ ວົງການພະສົງໃນໄທ ໄດ້ດິ້ນຮົນຕໍ່ສູ້ມາເປັນເວລາຫຼາຍປີແລ້ວ ຊຶ່ງສາເຫດສ່ວນນຶ່ງກໍ ເປັນຍ້ອນການສຶກສາຟຣີໃນຂັ້ນມັດທະຍົມ ແລະການວາງແຜນຄອບຄົວທີ່ດີຂຶ້ນ ຊຶ່ງ ເຮັດໃຫ້ມີພວກຊາວໜຸ່ມທີ່ມີຄຸນນະພາບສູງ ເຂົ້າມາບວດເປັນພະໃນຈຳນວນໜ້ອຍລົງ ແຕ່ທ່ານສັງ ຈັນງາມ ຜູ້ຊ່ຽວຊານດ້ານສາສະໜາພຸດ ທີ່ເຄີຍບວດເປັນພະມາກ່ອນ ຍັງ ຄົງມີຄວາມເຊື່ອໝັ້ນຢູ່ວ່າ ຫລັການພື້ນຖານຕົ້ນຕໍຂອງສາສະໜາພຸດ ຈະເອົາໂຕລອດ ໄດ້ຢູ່ ໃນພະລາດຊະອານາຈັກໄທ ເຖິງແມ່ນຈະມີ ຫຼືບໍ່ມີ ສູນ Hotline ກໍຕາມ ທ່ານສັງ ຈັນງາມ ກ່າວວ່າ “ ” ບັນດາເຈົ້າໜ້າທີ່ກ່າວວ່າ ພວກເຂົາເຈົ້າຈະທຳການສືບສວນສອບສວນ ຄວາມຈົ່ມວ່າທຸກໆກໍລະນີ ກ່ຽວກັບພະສົງຈຳນວນປະມານ 2 ແສນ 5 ໝື່ນຮູບ ໃນປະເທດໄທນັ້ນ Steve Sandford, reporting for VOA from Bangkok, Thailand